Константин Величков
VII. Пролет

chitanka.info

Пак вятърът пролетни ще повее,

ще се раззеленее пак хълмът,

в дъбравата славеят ще запее

и розите пак ще се разцъфтят.

Ще размирише всичко пак на младост,

природата разкошно ще блести

и всичко, що живей в света, от радост,

надежда и любов ще затупти

кат в празник свят, за наслажденье

неземно душа всяка ще ламти

и жадно страстни погледи влюбени

с вълшебний плам на бляскави звезди

отвред ще се кръстосват окол мене:

о, пролет, колко скръб ми носиш ти!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.